14 Iulie 2020

**Comunicat de presă**

680 locuri de muncă la nivelul județului Dolj la data de 14.07.2020

Potrivit datelor furnizate de agenții economici privind locurile de muncă vacante în evidențele Agenției Județene pentru Ocuparea Forței de Muncă Dolj, la această data, sunt disponibile 680 locuri de muncă.

La nivelul județului Dolj cele mai multe locuri de muncă sunt oferite pentru: asistent maternal (107), confecţioner asamblor articole textile (80), registrator de arhivă electronică de garanţii reale şi imobiliare (50), muncitor necalificat la demolarea clădirilor, căptuşeli zidărie, plăci mozaic, faianţă, parchet (38), conducător auto transport rutier de mărfuri (28), dulgher (exclusiv restaurator) (21), zidar rosar-tencuitor (21), zugrav (20), operator la fabricarea produselor făinoase (18), ambalator manual (15), faianţar (15), şofer autoturisme şi camionete (15), tâmplar universal (12), electrician în construcţii (10), fierar-betonist (10), lucrător comercial (10), schelar (10).

Din cele 680 locuri de muncă declarate vacante de angajatori 22 sunt destinate persoanelor cu studii superioare (inginer CCIA, subinginer CCIA, proiectant inginer construcţii, proiectant inginer instalaţii, proiectant inginer mecanic, inginer minier, inginer geolog, inginer îmbunătăţiri funciare, inginer-şef în construcţii, manager, specialist achiziţii), 585 pentru persoanele cu studii liceale, postliceale, profesionale, restul fiind destinate persoanelor cu studii primare/gimnaziale sau fără studii.

Oferta locurilor de muncă la nivelul județului poate fi consultată pe site-ul [www.anofm.ro](http://www.anofm.ro) /AJOFM Dolj, la secțiunea Persoane fizice/Locuri de muncă vacante.

Precizăm că baza de date a locurilor de muncă vacante este una dinamică, informațiile prezentate reflectând situația existenta la ora 07:00 AM.

Agenţia Judeţeană pentru Ocuparea Forţei de Muncă Dolj